Cum resedisset Theodericus comes in Augustiduno civitate, in mallo publico, ad universorum causas audiendas vel recta judicia terminandas una cum plures scabineis qui cum eo ibidem aderant, ibique veniens Fredelus mallabat hominem aliquo nomine Maurino, requirebat ei de parte genitori suo nomine Madaleno quod servus erat domno imperatore Karolo, de Patriciaco villa, et quando ipsius imperator moriens dereliquit de jam dicto Madaleno vel filio suo Maurino Ludovico imperatore legibus hæreditavit vel vestitum dimisit ad servos; et ipse Maurinus ipso servitio, partibus Fredelono, male ordine recontendebat illo anno præsente, et tales testes se dixit habere. Tunc interrogatum fuit jam dicto Maurino sub quale lege vivebat et ipsus sibi a lege salica adnunciabit, et ipsa causa in omnibus denegavit, et dixit quod genitor suus nascendo ingenuus fuit, et ipsus Fredelus in ipsa causa domno imperatore sibi reclamavit quod legibus adprobare petebat. Proinde Fredelono tale decreverunt judicium uti tale testimonia aremisset in proximo mallo post XL noctes, quem ipsus comus in ipsa civitate tenet, quibus adprobavit sicut suus judicius loquitur, aut faciat quid lex est. Dedit Maurinus fidejussorem nomine Autardo de sua presentia, quod si ipse Fredelum adprobat, faciat Maurinus partibus Fredelono delono quod lex est, et si a Autardus jam dicto Maurino non representat faciat partibus Fredelono pro fide facta sicut lex est. SS. Dotinus subscripsit. Signum Ado. Signum Bligario vicecomite. Girbaudus vicarius subscripsit. Datavit die veneris in mense decembrio, in anno secundo regnante domno Ludovico imperatore. Ermembertus clericus subscripsit†.